Diari Oficial de la Generalitat Valenciana


Sumari del DOGV 4783, del 25-06-2004 (2004/6573)

RESOLUCIÓ de 4 de juny de 2004, del director general de Personal Docent de la Conselleria de Cultura, Educació i Esport, per la qual se cita els participants en el concurs de trasllats de funcionaris docents convocat per Orde de 20 d'octubre de 1992 a fi de donar execució a la Sentència 616/1997, de la Sala Contenciosa Administrativa del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/6573


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 4 de juny de 2004, del director general de Personal Docent de la Conselleria de Cultura, Educació i Esport, per la qual se cita els participants en el concurs de trasllats de funcionaris docents convocat per Orde de 20 d'octubre de 1992 a fi de donar execució a la Sentència 616/1997, de la Sala Contenciosa Administrativa del Tribunal Superior de Justícia de la Comunitat Valenciana. [2004/6573]
  
Per Orde de 20 d'octubre de 1992 (DOGV de 29 d'octubre) es va convocar concurs de trasllats de funcionaris docents, entre altres, del cos de professors d'Ensenyament Secundari, en compliment i d'acord amb l'Orde del Ministeri d'Educació i Ciència de 7 d'octubre de 1992 (BOE de 16 d'octubre).
  
El dit concurs va ser resolt per Resolució de 5 de juliol de 1993, de la Direcció General de Personal de la Conselleria de Cultura, Educació i Ciència.
  
La Sentència 616/1997, de la Sala Contenciosa Administrativa del Tribunal Superior de Justícia de la Comunitat Valenciana, anul·la la Resolució de 5 de juliol de 1993, de la Direcció General de Personal de la Conselleria de Cultura, Educació i Ciència, per la qual es resol amb caràcter definitiu el concurs de trasllats de funcionaris docents del curs acadèmic 1992/1993.
  
La dita sentència limita els efectes al cos de professors d'Ensenyament Secundari i a l'aplicació de l'apartat 1.2 del barem de l'Orde de 7 d'octubre de 1992.
  
En la Sentència 616/1997 s'anul·la, per ser contrari a dret, l'aplicació de l'apartat 1.2 del barem, interpretant tal apartat del barem en el sentit que l'antiguitat i servicis prestats com a catedràtics de Batxillerat dels funcionaris procedents dels CEIS s'ha de computar des de la seua integració en el cos de catedràtics.
  
En virtut d'això, i a fi d'executar la Sentència 616/1997, de la Sala Contenciosa Administrativa del Tribunal Superior de Justícia de la Comunitat Valenciana, resolc:
  
Primer
  
Citar els funcionaris docents del cos de professors d'Ensenyament Secundari participants en el concurs general de trasllats convocat per Orde de 20 d'octubre de 1992, que afectats per l'adjudicació realitzada per Resolució de 5 de juliol de 1993 puguen ser beneficiaris de l'execució de la Sentència 616/1997.
  
Segon
  
Els afectats hauran de manifestar-ho en instància que s'ajustarà al model que s'hi adjunta com annex.
  
El termini per a presentar les instàncies serà d'un mes des de la publicació d'esta resolució en el Diari Oficial de la Generalitat Valenciana.